2018. gada 11. septembrī Noteikumi Nr. 579

Rīgā (prot. Nr. 42 27. §)

**Grozījums Ministru kabineta 2015. gada 28. jūlija noteikumos Nr. 435 "Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu"**

Izdoti saskaņā ar

[Sabiedriskā transporta pakalpojumu likuma](https://likumi.lv/ta/id/159858-sabiedriska-transporta-pakalpojumu-likums)

5. panta trešās daļas 4. punktu,

[11. panta](https://likumi.lv/ta/id/159858-sabiedriska-transporta-pakalpojumu-likums#p11) pirmo un otro daļu,

[12. panta](https://likumi.lv/ta/id/159858-sabiedriska-transporta-pakalpojumu-likums#p12) trešo daļu un [16. panta](https://likumi.lv/ta/id/159858-sabiedriska-transporta-pakalpojumu-likums#p16) otro daļu

1. Izdarīt Ministru kabineta 2015. gada 28. jūlija noteikumos Nr. 435 "Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu" (Latvijas Vēstnesis, 2015, 155. nr.; 2016, 131. nr.; 2017, 41., 128. nr.) grozījumu un papildināt VI nodaļu ar 77.1 un 77.2punktu šādā redakcijā:

"77.1 Autotransporta direkcija līdz pārskata periodam (ceturksnim) sekojošā otrā mēneša piecpadsmitajam datumam informē katras republikas pilsētas pašvaldību par ceturksnī aprēķināto no valsts budžeta kompensējamo zaudējumu apmēru, kā arī par atlikumiem (ja izmaksātā zaudējumu kompensācija pārsniedz aprēķināto zaudējumu kompensāciju vai ir bijusi mazāka par aprēķināto zaudējumu kompensāciju).

77.2 Republikas pilsētu pašvaldībām ir pienākums salīdzināt no valsts budžeta saņemtās un aprēķinātās zaudējumu kompensācijas apmēru, kā arī atlikumu (ja izmaksātā zaudējumu kompensācija pārsniedz aprēķināto zaudējumu kompensāciju vai ir bijusi mazāka par aprēķināto zaudējumu kompensāciju) ar Satiksmes ministriju atbilstoši normatīvajiem aktiem, kas regulē grāmatvedības uzskaiti un gada pārskatu sagatavošanas kārtību."

2. Noteikumi stājas spēkā 2019. gada 1. janvārī.

Ministru prezidents Māris Kučinskis

Satiksmes ministrs Uldis Augulis